cyanic-selkie/wikianc huggingface dataset:
ไอทีวี
การยกเลิกสัมปทาน
ในวันเดียวกัน นายบุญคลี ปลั่งศิริ ในฐานะตำแหน่งประธานกรรมการบริษัท ยื่นใบลาออกจากตำแหน่ง ส่วนนายนิวัฒน์ธำรง บุญทรงไพศาล ประธานกรรมการบริหาร ออกแถลงข่าวว่า ไอทีวีพร้อมให้ความร่วมมือ ที่รัฐจะให้หน่วยงานใหม่เข้ามาใช้สถานที่ และอุปกรณ์เพื่อออกอากาศสถานีโทรทัศน์ยูเอชเอฟ อย่างต่อเนื่อง หากไอทีวีถูกยกเลิกสัญญาสัมปทาน
คณะกรรมการบริหารชุดใหม่ของไอทีวี จำนวน 9 คน ประชุมเป็นนัดแรกเมื่อวันที่ 2 มีนาคม พ.ศ. 2550 มีมติเปลี่ยนชื่อสถานีเป็น ทีไอทีวี (Thailand Independent Television) และประชุมหาข้อยุติเรื่องกฎหมายและแผนดำเนินงานเข้าบริหารสถานี ภายหลังการยกเลิกสัมปทานในวันที่ 7 มีนาคม พ.ศ. 2550
พร้อมกันนี้ ได้แต่งตั้ง นายจีระ หงส์ลดารมภ์ เป็นผู้อำนวยการสถานีโทรทัศน์ช่องใหม่ด้วย
คณะรัฐมนตรี มีมติเมื่อวันอังคารที่ 6 มีนาคม ว่าหากไอทีวีไม่สามารถจ่ายค่าปรับ และค่าสัมปทานค้างจ่าย รวมประมาณ 1 แสนล้านบาท ภายใน 7 มีนาคม ได้ ให้ยุติการออกอากาศเป็นการชั่วคราว เพื่อส่งเรื่องให้สำนักงานคณะกรรมการกฤษฎีกาตีความว่า รัฐสามารถดำเนินการออกอากาศต่อเนื่องได้หรือไม่ ในวันที่ 9 มีนาคม ขณะเดียวกัน ให้ยึดเครื่องส่งโทรทัศน์ยูเอชเอฟ มาเก็บรักษาไว้ที่กรมประชาสัมพันธ์
หลังจากมีมติคณะรัฐมนตรี ประชาชนจำนวนมาก ได้เดินทางไปแสดงความเสียใจ และให้กำลังใจ พนักงานไอทีวี ที่สถานีโทรทัศน์ไอทีวี จำนวนมาก ในจำนวนนี้ มีบุคคลในวงการโทรทัศน์หลายท่าน อาทิ สรยุทธ สุทัศนะจินดา, ปนัดดา (วงศ์ผู้ดี) พิพิธสุขสันต์, สาธิต ยุวนันทการุญ, นิธิ สมุทรโคจร, สำราญ ช่วยจำแนก (อี๊ด วงฟลาย) เป็นต้น
ในช่วงเย็น นายจาตุรงค์ สุขเอียด ผู้แทนพนักงานไอทีวี เข้ายื่นไต่สวนฉุกเฉินต่อศาลปกครอง เพื่อให้สถานีโทรทัศน์ไอทีวีสามารถออกอากาศต่อไปได้ โดยศาลปกครองรับเรื่องไว้ และจะให้มารับทราบผลการวินิจฉัย ในเวลา 13.00 น. วันที่ 7 มีนาคม
หลังจากการที่ถูก สปน.บอกเลิกสัญญาสัมปทานว่าด้วยการบริหารกิจการสถานีโทรทัศน์ระบบยูเอชเอฟไป ในปี 2550 มีการพยายามเจรจาต่อรองกันหลายรอบ แต่ท้ายที่สุดวันที่ 7 มี.ค. 2550 คณะรัฐมนตรีมติให้ "ยกเลิกสัญญาสัมปทานจัดตั้งสถานีโทรทัศน์เสรี และสั่งให้ยุติการออกอากาศ สถานีโทรทัศน์ไอทีวี" ในวันเดียวกัน เมื่อเวลา 00.00 น.รวมระยะเวลาการออกอากาศทั้งสิ้น 10 ปี 8 เดือน 6 วัน 5 ชั่วโมง
ในด้านของกิจการสถานีโทรทัศน์ระบบยูเอชเอฟ ก็ได้โอนกิจการย้ายไปสังกัดที่กรมประชาสัมพันธ์ ในวันที่ 8 มีนาคม พ.ศ. 2550 และ องค์การกระจายเสียงและแพร่ภาพสาธารณะแห่งประเทศไทย ในวันที่ 15 มกราคม พ.ศ. 2551 ตามลำดับ ผลที่ตามมาก็คือสถานีโทรทัศน์ได้เปลี่ยนชื่อเป็น สถานีโทรทัศน์ทีไอทีวี และในปัจจุบันใช้ชื่อว่า สถานีโทรทัศน์ไทยพีบีเอส หลังจากถูกยกเลิกสัมปทานไปทำให้ ITV จำเป็นต้องยุติการออกอากาศ แต่หากย้อนดูการจดทะเบียนจัดตั้งบริษัทในตอนแรกกับกรมพัฒนาธุรกิจการค้า วันที่ 20 ต.ค. 2541 พบว่า ITV เปิดตัวด้วยทุนจดทะเบียน 7,800 ล้านบาท พร้อมวัตถุประสงค์เพื่อดำเนินธุรกิจประเภทการเผยแพร่ภาพยนตร์วีดิทัศน์และรายการโทรทัศน์
แม้ว่าปัจจุบัน “ITV” จะไม่ได้ประกอบกิจการเป็นสถานีโทรทัศน์แล้ว แต่จากงบการเงิน ปี 2565 ยังคงมีรายได้อยู่ที่ 20.6 ล้านบาท ซึ่งมาจากผลตอบแทนเงินลงทุน และดอกเบี้ยรับ ไม่ได้มีความเกี่ยวข้องกับการทำธุรกิจสื่อ นอกจากนี้เมื่อวันที่ 24 กรกฎาคม พ.ศ. 2557 คณะกรรมการตลาดหลักทรัพย์แห่งประเทศไทย ยังได้มีมติให้เพิกถอนหุ้นสามัญของบริษัทฯที่เคยทำการซื้อขาย ออกจากตลาดหลักทรัพย์แห่งประเทศไทย ทำให้บริษัทฯต้องพ้นจากการเป็นบริษัทจดทะเบียนในตลาดหลักทรัพย์ดังกล่าว
ปัจจุบันผู้ถือหุ้นใหญ่ของ ITV ทั้งหมด 75% คือ บริษัท อินทัช โฮลดิ้งส์ จำกัด (มหาชน) ของ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) โดยมี “สารัชถ์ รัตนาวะดี” เป็นหัวเรือใหญ่ จากการเป็นผู้ถือหุ้นหลักอันดับ 1 คือ 41.19 % และ GULF ENERGY DEVELOPMENT PCL. 5.42 % รวมทั้งสิ้น 46.61%
เปาบุ้นจิ้นเผด็จศึก
เปาบุ้นจิ้นเผด็จศึก (The Seven Heroes and Five Gallants ) หรือ 7 จอมยุทธพิทักษ์ท่านเปา เป็นละครโทรทัศน์ไต้หวันที่ออกอากาศในปี 1994 ผลิตโดย Chinese Television System (CTS) ภายหลังจากที่ละครเรื่อง เปาบุ้นจิ้นที่มี เจ้า ต้าเสินเป็นโปรดิวเซอร์ ซึ่งละครโทรทัศน์เรื่องนี้มีนักแสดงชุดเดิมมาร่วมแสดงใหม่หลายสิบคน ยกเว้น สือ อวี่ และ ตู้ หมั่นเฉิง ที่กลับมาเล่นบทเดิม ส่วน ฟ่าน หงซวน และ หลง หลง เท่านั้นที่อยากจะเล่นบทใหม่เพื่อให้ฉีกออกจากภาพจำเดิม
การคัดเลือกนักแสดง
เดิมทีละครโทรทัศน์เรื่องนี้มีกำหนดการให้นักแสดงดั้งเดิมของ "เปาบุ้นจิ้น" ของ Chinese Television System (CTS) ในปี 1993 กลับมาแสดงบทเดิมทั้งหมด แต่ต่อมา จิน เชาฉฺวิน นักแสดงเจ้าของบทเปาบุ้นจิ้นประกาศลาออกจากช่อง CTS และผันตัวเป็นนักแสดงอิสระ ฝ่ายเหอ เจียจิ้ง ผู้รับบทจั่นเจาเอง เมื่อรู้ข่าวก็ขอลาออกตามจิน เชาฉวินด้วย หลังจากที่เหอ เจียจิ้งลาออก ช่อง CTS จึงเริ่มเลือก "ตัวละครเอกคนใหม่" ดังนั้นทางช่อง CTS จึงได้เรียกตัวจาง ฟูเจียน และ แดนนี่ ดัน ให้มารับบทเป่า เจิ่งและกงซุนเช่อในละครตามลำดับ ชื่อเรื่องของบทละครใช้คำจารึกของหวัง หวังซุนว่า 7 ผู้กล้า 5 ผู้ทรงธรรม เป็นชื่อเรื่องของละครเรื่องนี้ นักคัดลายมือและจิตรกร หลังจากการลาออกของเหอ เจียจิ้ง การคัดเลือกนักแสดงถูกระงับไปนาน จนกระทั่งมีประกาศว่า เจียว เอินจวิ้น จะรับบทเป็นจั่น เจา
นักแสดงหลายคนที่เข้าร่วมใน "เปาบุ้นจิ้น" ฉบับปี 1993 ก็ปรากฏตัวในละครเรื่องนี้เช่นกัน รวมถึง ฟ่าน หงซวน ผู้แสดงบทกงซุนเช่อในฉบับปี 1993 ซึ่งกลับมาเล่นบทบาทของ อ๋องแปด ในละครเรื่องนี้ ฝ่าย หลง หลง เล่นบทบาทของแม่ทัพถูฟ่าน และไล่ ซิงเหอ ซึ่งในละครฉบับปี 1993 เขาเคยแสดงบทอ๋องแปด ในขณะที่ สือ อวี่ ยังคงแสดงบทจักรพรรดิซ่งเหรินจงตามบทละครเดิม
ฌ็อง-ฌัก เดซาลีน
ฌ็อง-ฌัก เดซาลีน หรือ สมเด็จพระจักรพรรดิฌักที่ 1 แห่งเฮติ (Jean-Jacques Dessalines) เป็นอดีตสมเด็จพระจักรพรรดิแห่งจักรวรรดิเฮติ ซึ่งคือสาธารณรัฐเฮติในปัจจุบัน พระบรมราชสมภพเมื่อวันที่ 2 กันยายน ค.ศ. 1758 ในเฮติซึ่งกำลังเป็นอาณานิคมของฝรั่งเศส ดังนั้น เมื่อพระองค์ทรงเจริญวัยขึ้น จึงทรงเข้าร่วมกับกองทัพเฮติเพื่อต่อต้านและเรียกร้องเอกราชจากฝรั่งเศส พระองค์ทรงเป็นผู้นำการปฏิวัติเฮติ จนทำให้เฮติได้รับเอกราชในที่สุด และเป็นประมุขของเฮติองค์แรกภายใต้รัฐธรรมนูญ 1801 ต่อมาพระองค์ได้สถาปนาตนเป็นปฐมกษัตริย์แห่งจักรวรรดิเฮติ พระองค์ทรงได้รับการยกย่องว่าเป็นบิดาผู้ก่อตั้งเฮติ
ปลายรัชกาลของพระองค์ พระองค์ถูกลอบปลงพระชนม์ แล้วประเทศเฮติก็ถูกแบ่งออกเป็นสองสาธารณรัฐ
ประเทศจีนในโอลิมปิก
ประเทศจีน เข้าร่วมแข่งขันกีฬาโอลิมปิกฤดูร้อน 1924 เป็นครั้งแรกในนามของสาธารณรัฐจีน (ROC) จนถึงโอลิมปิกฤดูหนาว 1976 จากนั้นจึงเปลี่ยนมาใช้ชื่อสาธารณรัฐประชาชนจีน (PRC) ครั้งแรกในโอลิมปิกฤดูร้อน 1952
สแตน อันสโลว์
สแตน อันสโลว์ (5 พฤษภาคม ค.ศ. 1931  – 6 เมษายน ค.ศ. 2017 ) เป็นนักฟุตบอลชาวอังกฤษ เล่นให้กับอิงกลิชฟุตบอลลีก
ประเทศซาอุดีอาระเบียในโอลิมปิกฤดูร้อน 2024
ประเทศซาอุดีอาระเบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นับเป็นการปรากฏตัวครั้งที่ 13 ของประเทศในโอลิมปิกฤดูร้อน
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ขี่ม้า
ผลการแข่งขันดังนี้
อาปัมบาลิก
อาปัมบาลิก (apam balik) เป็นขนมชนิดหนึ่งในมาเลเซีย มีชื่อเรียกอีกหลายชื่อ เช่น Ban Jian Kuih, Chin Loong Pau, Martabak Manis, Terang Bulan, Apam Pulau Pinang หรือ Kuih Haji ในบางพื้นที่ เป็นขนมที่นิยมขายริมถนนทั่วมาเลเซีย ลักษณะขนมจะกรอบด้านนอก ขนมนี้แบบของเปอรานากันจะคล้ายเซอราบีของอินโดนีเซีย
ในพื้นที่ภาคใต้ของประเทศไทย มีขนมที่ลักษณะคล้ายอาปัมบาลิก เรียกตามภาษาท้องถิ่นว่า "ขนมปอดควาย" และชื่อที่เป็นที่รู้จักทั่วไป คือ "ขนมถังแตก"
ลอรา โลปส์
ลอรา โรส โลปส์ (Laura Rose Lopes; 1 มกราคม ค.ศ. 1978) พระราชธิดาคนเล็กใน สมเด็จพระราชินีคามิลลาแห่งสหราชอาณาจักร พระมเหสีใน สมเด็จพระเจ้าชาลส์ที่ 3 แห่งสหราชอาณาจักร กับอดีตพระราชสวามี แอนดรูว์ พาร์กเกอร์-โบลส์ เขาสมรสกับแฮรี โลปส์ มีบุตรร่วมกัน 3 คน
ประวัติ
ลอรา เป็นพระราชธิดาคนเล็กใน สมเด็จพระราชินีคามิลลาแห่งสหราชอาณาจักร และ แอนดรูว์ พาร์กเกอร์-โบลส์ เกิด ณ ลอนดอน หลังจากที่มารดาแยกทางกับบิดาและเสกสมรสกับ สมเด็จพระเจ้าชาลส์ที่ 3 แห่งสหราชอาณาจักร ทำให้ปัจจุบันเธอกลายเป็นพระราชธิดาบุญธรรมของพระมหากษัตริย์แห่งสหราชอาณาจักร โดยเธอมีพี่ชาย 1 คนคือ ทอม พาร์กเกอร์-โบลส์
แต่งงาน
เธอได้สมรสกับ แฮรี โลปส์ เมื่อวันที่ 6 พฤษภาคม 2006 โดย สมเด็จพระราชินีคามิลลาแห่งสหราชอาณาจักร พระมารดานอกจากจะเสด็จพระราชดำเนินร่วมงานพร้อมสมเด็จพระเจ้าชาลส์ที่ 3 แห่งสหราชอาณาจักรแล้ว ได้พระราชทานเครื่องประดับให้เป็นของขวัญรับแต่งงาน และมีแขกเข้าร่วมงานมากกว่า 2000 คน นอกจากนี้เมื่อปี 2011 ใน พระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน เธอยังได้เป็นแขกรับเชิญและในฐานะเพื่อนเจ้าสาวด้วย
พายุโซนร้อนกำลังแรงนกเต็น (พ.ศ. 2554)
ประวัติทางอุตุนิยมวิทยา
วันที่ 22 กรกฎาคม พ.ศ. 2554 บริเวณความกดอากาศต่ำก่อตัวขึ้นทางตะวันออกของฟิลิปปินส์ ระบบค่อย ๆ เคลื่อนตัวมาทางตะวันตกในอีกหลายวันถัดมา และในวันที่ 24 กรกฎาคม ศูนย์ร่วมการเตือนภัยไต้ฝุ่น (JTWC) เริ่มเฝ้าติดตามสังเกตระบบดังกล่าวซึ่งเป็นพายุดีเปรสชัน วันรุ่งขึ้น สำนักงานอุตุนิยมวิทยาญี่ปุ่น (JMA) ยกระดับหย่อมความกดอากาศต่ำดังกล่าวเป็นพายุดีเปรสชัน อีกไม่กี่ชั่วโมงให้หลัง สำนักงานด้านบรรยากาศ ภูมิฟิสิกส์ และดาราศาสตร์ของฟิลิปปินส์ (PAGASA) เริ่มเฝ้าติดตามสังเกตระบบดังกล่าวที่เป็นพายุดีเปรสชัน และตั้งชื่อว่า "Juaning" ระบบดังกล่าวเคลื่อนตัวมาทางตะวันตกอย่างต่อเนื่องและทวีความรุนแรงขึ้นอย่างรวดเร็ว และเมื่อถึงเที่ยงคืนของวันนั้น JMA ได้ยกระดับระบบดังกล่าวเป็น พายุหมุนเขตร้อน และตั้งชื่อว่า นกเตน
วันที่ 27 กรกฎาคม JMA รายงานว่า นกเตนยังคงทวีความรุนแรงขึ้นและยกระดับความรุนแรงอีกครั้งเป็นพายุหมุนเขตร้อนกำลังแรง อีกไม่กี่ชั่วโมงถัดมา JTWC รายงานว่า นกเตนทวีความรุนแรงขึ้นเป็นพายุไต้ฝุ่นระดับ 1 อย่างรวดเร็ว และเริ่มขึ้นฝั่งทางตอนเหนือของฟิลิปปินส์และค่อยอ่อนกำลังลง ในวันเดียวกัน JMA รายงานว่า นกเตนพัดออกจากเกาะลูซอนแต่ยังคงมีความรุนแรงเป็นพายุหมุนเขตร้อนกำลังแรงอยู่ อย่างไรก็ตาม ชั่วข้ามคืน พายุกลับอ่อนกำลังลงอย่างรวดเร็วและ JMA ลดระดับพายุลงเหลือพายุหมุนเขตร้อนกำลังเบาในวันรุ่งขึ้น
วันที่ 29 กรกฎาคม พายุกลับค่อย ๆ ทวีความรุนแรงขึ้นอีกครั้งและมุ่งหน้าเข้าสู่ชายฝั่งทางใต้ของจีน และขึ้นฝั่งที่ฉงไห่ วันเดียวกัน พายุทวีความรุนแรงขึ้นขณะพัดอยู่เหนือพื้นดินและมุ่งหน้าขึ้นเหนือไปยังไหโข่ว เมืองหลวงของมณฑลไหหนาน พายุดังกล่าวอ่อนกำลังลงอย่างรวดเร็ว และเที่ยงคืนวันนั้น JMA ซึ่งออกประกาศเตือนครั้งสุดท้ายเกี่ยวกับระบบ ลดความรุนแรงลงเหลือหย่อมความกดอากาศต่ำ
สโมสรฟุตบอลวอยวอดีนา
สโมสรฟุตบอลวอยวอดีนา (Фудбалски клуб Војводина) หรือ วอยวอดีนานอวีซาด (Војводина Нови Сад; ) หรือ วอยวอดีนา หรือ วอซา (Воша) เป็นสโมสรฟุตบอลอาชีพเซอร์เบีย ตั้งอยู่ที่เมืองนอวีซาดในวอยวอดีนา เป็นสโมสรประจำเมืองที่ใหญ่เป็นอันดับที่สองของประเทศ และเป็นหนึ่งในสโมสรฟุตบอลที่ได้รับความนิยมมากที่สุดของประเทศ สโมสรเป็นส่วนหนึ่งของสโมสรพหุกีฬาวอยวอดีนา และเป็นสโมสรที่เก่าแก่เป็นอันดับที่สามของเซอร์เบียนซูเปอร์ลีกา และประสบความสำเร็จใกล้เคียงกันกับเรดสตาร์ เบลเกรด และพาร์ทีซาน เบลเกรด
ระหว่าง ค.ศ. 1993–1997 วอยวอดีนาจบอันดับที่สามของลีก 5 ฤดูกาลติดต่อกัน และเป็นรองแชมป์ฟุตบอลคัพในปี 1997 พวกเขาเป็นรองแชมป์เซอร์เบียนซูเปอร์ลีกาในปี 2009 และจบอันดับที่สามในปี 2007, 2008, 2011 และ 2012 นอกจากนี้ ยังเป็นรองแชมป์เซอร์เบียนคัพในปี 2007, 2010, 2011 และ 2013 และคว้าแชมป์ฟุตบอลถ้วยครั้งแรกใน ค.ศ. 2014
การคืนพระชนม์ของพระคริสต์ (ราฟาเอล)
ดูบทความหลักที่ พระเยซูคืนชีพ
การคืนพระชนม์ของพระคริสต์ (Resurrection of Chris) หรือบ้างเรียก การคืนพระชนม์ฉบับของคินแนร์ด  (ตามชื่อลอร์ดคินแนร์ดเจ้าของเดิม)  (The Kinnaird Resurrection) เป็นจิตรกรรมที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์เซาเปาลูในประเทศบราซิล
เติมฝันให้เต็มฟ้า
เติมฝันให้เต็มฟ้า (October Sky) เป็นภาพยนตร์ดราม่า-ชีวประวัติสัญชาติอเมริกันที่ออกฉายในปี ค.ศ. 1999 กำกับโดย โจ จอห์นสตัน และนำแสดงโดย เจค จิลเลินฮาล, คริส คูเปอร์, คริส โอเวน และ ลอร่า เดิร์น บทภาพยนตร์โดย ลูวิส โคลิก สร้างจากหนังสือที่มีชื่อเดียวกันบอกเล่าเรื่องราวที่แท้จริงของโฮเมอร์เอช ลูกชายของคนงานเหมืองถ่านหินที่ได้รับแรงบันดาลใจจากการเปิดตัว สปุตนิก 1 ในปี ค.ศ. 1957 เพื่อต่อต้านความปรารถนาของพ่อของเขาและในที่สุดก็กลายเป็นวิศวกรของนาซ่า
เติมฝันให้เต็มฟ้า มีพื้นฐานมาจากชีวิตของชายหนุ่มสี่คนที่เติบโตใน โคลวู้ด, รัฐเวสต์เวอร์จิเนีย การถ่ายภาพหลักเกิดขึ้นในเขตชนบทของรัฐเทนเนสซีตะวันออกรวมทั้ง โอลิเวอร์ สปริงส์, แฮร์ริแมน และ คิงส์ตัน ในมณฑล มอร์แกน และ โรน
จิมมี เมอร์ฟี
เจมส์ แพทริก "จิมมี" เมอร์ฟี (James Patrick "Jimmy" Murphy; 8 สิงหาคม พ.ศ. 2453 – 14 พฤศจิกายน พ.ศ. 2532) เป็นนักฟุตบอลและผู้จัดการทีมชาวเวลส์ ผู้ที่เคยเล่นให้กับสโมสรฟุตบอลเวสต์บรอมมิชอัลเบียน และทีมชาติเวลส์
เมอร์ฟีมีชื่อเสียงจากการที่เขาเข้มแข็งและเป็นตัวอย่างที่ดีต่อผู้เล่นแมนเชสเตอร์ยูไนเต็ดในช่วง พ.ศ. 2489 จนกระทั่งถึงคริสต์ทศวรรษที่ 1970 ซึ่งเขาเป็นทั้งผู้ช่วยผู้จัดการทีม หัวหน้าผู้ฝึกสอน ผู้จัดการทีมสำรอง และแมวมองเต็มเวลา ถึงแม้ว่าเขาจะไม่ชอบความโดดเด่นและชอบทำงานอยู่เบื้องหลังเงียบๆ ก็ตาม
ยุทธนา มุกดาสนิท
ยุทธนา มุกดาสนิท (25 พฤษภาคม พ.ศ. 2495 - ) ศิลปินแห่งชาติประจำปี พ.ศ. 2560 ผู้กำกับภาพยนตร์ นักเขียน และนักเขียนบทละครเวทีและภาพยนตร์   อดีตกรรมการผู้จัดการบริษัท แกรมมี่ภาพยนตร์จำกัด   ปัจจุบันเปิดโรงเรียนสอนการแสดง ชื่อ "บางกอกแอคเตอร์ส สตูดิโอ" และสร้างละครเวที จบการศึกษาจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ มีผลงานครั้งแรกจากภาพยนตร์เรื่อง ทองปาน (2519) ผลงานส่วนมากมักมีเนื้อหาสะท้อนปัญหาสังคม
ได้รับการประกาศเกียรติคุณ Lotus Award for lifetime achievement จากเทศกาลภาพยนตร์โลกกรุงเทพ ประจำปี พ.ศ. 2550
ละครเวที
ผู้กำกับการแสดง/บทละคร
บทประพันธ์
นักเขียน
เอฟเอคัพ ฤดูกาล 2017–18
เอฟเอคัพ ฤดูกาล 2017–18 (หรือที่เรียกว่า เอฟเอแชลเลนจ์คัพ) เป็นปรากฏการณ์ที่เกิดขึ้นครั้งที่ 137 ของ เอฟเอคัพ ถ้วยหลักของการแข่งขันฟุตบอลในประเทศอังกฤษและการแข่งขันถ้วยน็อคเอาท์เก่าแก่ที่สุดในโลก. รายการนี้ได้รับการสนับสนุนจาก เอมิเรตส์, และเป็นที่รู้จักในชื่อของ เอมิเรตส์ เอฟเอ คัพ สำหรับวัตถุประสงค์ในการเป็นผู้สนับสนุน. 737 สโมสรได้ตอบตกลงเข้าร่วมการแข่งขันและจะเริ่มต้นในรอบเบื้องต้นพิเศษในวันที่ 5 สิงหาคม ค.ศ. 2017, และจะสิ้นสุดกับเกมนัดชิงชนะเลิศในวันที่ 19 พฤษภาคม ค.ศ. 2018. ทีมชนะเลิศจะได้สิทธิ์เข้าไปแข่งขัน ยูฟ่ายูโรปาลีก ฤดูกาล 2018–19 รอบแบ่งกลุ่ม.
แมตช์รอบสามระหว่าง ไบรตัน แอนด์ โฮฟ อัลเบียน และ คริสตัล พาเลซ เมื่อวันที่ 8 มกราคม ค.ศ. 2018 เป็นเกมการแข่งขันครั้งแรกในประเทศอังกฤษที่มีการนำเทคโนโลยี video assistant referee (VAR) มาช่วยในการตัดสิน, ถึงแม้ว่าจะไม่ได้ใช้เทคโนโลยีนี้ในเกมนัดนี้ก็ตาม.
ทีมจาก พรีเมียร์ลีก อาร์เซนอล เป็นแชมป์เก่าที่จะต้องป้องกันแชมป์, แต่พวกเขากลับตกรอบโดย นอตทิงแฮม ฟอเรสต์ ใน รอบสาม เมื่อวันที่ 7 มกราคม ค.ศ. 2018. ครั้งนี้ถือเป็นการหลุดมือจากถ้วยใบนี้ที่เร็วที่สุดของทีมแชมป์เก่านับตั้งแต่ ฤดูกาล 2011–12.
วันแข่งขันและวันจับสลากในแต่ละรอบ
กำหนดการมีดังนี้.
รอบคัดเลือก
ทั้งหมดของทีมที่เข้าร่วมการแข่งขันนั้นคือทีมที่ไม่ได้เป็นสมาชิกของ พรีเมียร์ลีก หรือ อิงกลิชฟุตบอลลีก มีเข้าแข่งขันในรอบคัดเลือกเพื่อรักษาหนึ่งจาก 32 ที่ว่างใน รอบแรก. การแข่งขันรอบคัดเลือกจะเริ่มต้นกับรอบเบื้องต้นพิเศษในวันที่ 5 สิงหาคม ค.ศ. 2017. รอบคัดเลือกรอบสุดท้าย (สี่) จะถูกเล่นในช่วงสุดสัปดาห์ของวันที่ 14 ตุลาคม ค.ศ. 2017.
รอบแรก
การจับสลากรอบแรกจะจัดขึ้นในวันที่ 16 ตุลาคม และได้ดำเนินการถ่ายทอดสดทางช่อง บีบีซี ทู และ บีที สปอร์ต. ทั้งหมด 40 คู่ในรอบแรกจะลงเล่นในช่วงสุดสัปดาห์ของวันที่ 4 พฤศจิกายน. 32 ทีมที่มาจากการแข่งขันรอบคัดเลือกจะเข้าร่วมกับ 48 ทีมที่มาจาก ลีกวัน และ ลีกทู ที่จะเข้าแข่งขันในรอบนี้. รอบนี้ประกอบไปด้วยสองทีมที่มาจากระดับ 8, ฮีย์บริดจ์ สวิฟต์ส และ ไฮด์ ยูไนเต็ด, ซึ่งเป็นทีมที่มีอันดับต่ำที่สุดที่จะอยู่ในสถานะการแข่งขัน.
รอบสอง
การจับสลากรอบสองจะจัดขึ้นในวันที่ 6 พฤศจิกายน และได้มีการยิงสัญญาณการถ่ายทอดสดทางช่อง บีบีซี ทู และ บีที สปอร์ต. ทั้งหมด 20 คู่ในรอบสองจะลงเล่นในช่วงสุดสัปดาห์ของวันที่ 2 ธันวาคม. รอบนี้ประกอบไปด้วยสามทีมที่มาจากระดับ 8, เฮียร์ฟอร์ด, สเลอ ทาวน์ และ เลเทอร์เฮด, ซึ่งเป็นทีมที่มีอันดับต่ำที่สุดที่จะอยู่ในสถานะการแข่งขัน.
รอบสาม
การจับสลากรอบสามจะจัดขึ้นในวันที่ 4 ธันวาคม และได้มีการยิงสัญญาณการถ่ายทอดสดทางช่อง บีบีซี ทู และ บีที สปอร์ต ก่อนเกมรอบสองในคืนวันจันทร์ระหว่าง สเลอ ทาวน์ และ รอชเดล. ทั้งหมด 32 คู่ในรอบสามจะลงเล่นในช่วงสุดสัปดาห์ของวันที่ 6 มกราคม. ทั้งหมด 64 สโมสรจะลงเล่นในรอบสาม; 20 ผู้ชนะของรอบสอง, และ 44 ทีมที่มาจาก พรีเมียร์ลีก และ อีเอฟแอลแชมเปียนชิป จะเข้าสู่ในรอบนี้. ถ้า เฮียร์ฟอร์ดพวกเขาชนะรอบสองนัดรีเพลย์ในนัดที่พบกับ ฟลีตวูด ทาวน์, จะเป็นโปรแกรมการแข่งขันในวันที่ 14 ธันวาคม, พวกเขาจะเป็นทีมอันดับที่ต่ำที่สุด (ระดับ 7) ที่อยู่ในการแข่งขัน. ถ้า ฟลีตวูด ทาวน์ ทำสำเร็จ, มันก็จะเป็นครั้งแรกในรอบ 67 ปีที่ไม่มีทีมจากนอกลีกเกิดขึ้นในรอบสาม.
รอบสี่
การจับสลากสำหรับรอบที่สี่จะจัดขึ้นในวันที่ 8 มกราคม ค.ศ. 2018 ณ เวลา 19:10 GMT หรือเวลา 02:10 UTC+07:00. แต่ละนัดจะลงเล่นตั้งแต่วันที่ 26–29 มกราคม ค.ศ. 2018.
รอบห้า
การจับสลากสำหรับรอบที่ห้าจะจัดขึ้นในวันที่ 29 มกราคม ค.ศ. 2018 ณ เวลา 19:20 GMT หรือเวลา 02:20 UTC+07:00 และจะมีการถ่ายทอดสดผ่านทาง บีบีซี วัน. ทีมที่มีอันดับต่ำที่สุดที่ยังอยู่ในการแข่งขันที่มาจากระดับ 4 – คอเวนทรี ซิตี, และอาจจะเป็นไปได้ที่ นิวพอร์ต เคาน์ตี, ถ้าทั้งสองทีมชนะเกมนัดรีเพลย์รอบที่สี่ได้. แต่ละนัดจะลงเล่นตั้งแต่วันที่ 17 กุมภาพันธ์ ค.ศ. 2018.
รอบก่อนรองชนะเลิศ
การจับสลากสำหรับรอบก่อนรองชนะเลิศจะจัดขึ้นในวันที่ 17 กุมภาพันธ์ ค.ศ. 2018 ณ เวลา 20:00 GMT หรือเวลา 03:00 UTC+07:00 และจะมีการถ่ายทอดสดผ่านทาง บีที สปอร์ต, เว็บไซต์และแอพ บีบีซี สปอร์ต และ บีบีซี เรดิโอ 5 ไลฟ์. แต่ละนัดจะลงเล่นตั้งแต่วันที่ 16—19 มีนาคม ค.ศ. 2018.
รอบรองชนะเลิศ
การจับสลากสำหรับรอบรองชนะเลิศจะจัดขึ้นในวันที่ 18 มีนาคม ค.ศ. 2018, หลังจากจบแมตช์การแข่งขันรอบก่อนรองชนะเลิศระหว่าง เลสเตอร์ซิตี และ เชลซี. การจับสลากได้ดำเนินการจับสลากโดย จันฟรังโก โซลา และ เปเตอร์ เช็ค. รอบรองชนะเลิศจะลงเล่นในวันเสาร์ที่ 21 เมษายนและวันอาทิตย์ที่ 22 เมษายน ค.ศ. 2018 ที่ สนามกีฬาเวมบลีย์.
เกิลส์เดย์
เกิลส์เดย์ (เกาหลี : 걸스데이, อังกฤษ : Girl's Day ) เป็นวงดนตรีหญิงล้วนสัญชาติเกาหลีใต้ สังกัด Dream T Entertainment เปิดตัวครั้งแรกเมื่อวันที่ 9 กรกฎาคม 2010 ในรายการ มิวสิกแบงก์ เพลงเปิดตัวคือ "Tilt My Head"
ปัจจุบันมีสมาชิก 4 คน คือ โซจิน, มินอา, ยูรา และฮเยริ เปิดตัวเมื่อวันที่
ปี 2010-2011 : มินิอัลบั้มแรก Girl's Day Party 1 และ มินิอัลบั้ม Everyday, จีซอน และจีอิน ถอนตัวออกจากวง, การเพิ่มยูรา และฮเยริ
ในเดือนกรกฎาคม ค.ศ. 2010 เกิลส์เดย์ได้ถูกเปิดตัวพร้อมกับสมาชิกห้าคน ได้แก่ จีแฮ, จีซอน, จีอิน, โซจิน และมินอา เพลงแรกจากเกิร์ลเดย์คือเพลง "Tilt My Head" ("갸우뚱") ได้ปล่อยออกมาในวันที่ 7 กรกฎาคม และได้ปล่อยเพลงที่สองออกมาหลังจากปล่อยเพลงโปรโมต "Tilt My Head" คือเพลง "How About Me" ("나어때") ซึ่งพวกเขาได้ปล่อยมิวสิกวิดีโอตัวเต็มในวันที่ 21 กรกฎาคม หลังจากที่เปิดตัววงออกมาสมาชิก จีซอน และ จีอิน ก็ออกจากกลุ่มไปด้วยเหตุผลส่วนตัว สมาชิก ยูรา และ ฮเยริ ถูกเพิ่มเข้าไปในกลุ่มเพื่อแทนที่พวกเขา และปล่อยเพลงใหม่ของกลุ่มในวันที่ 29 ตุลาคม คือเพลง "Nothing Lasts Forever" ("잘해줘봐야")
ในเดือนมีนาคม ค.ศ. 2011 เกิลส์เดย์ได้เปิดตัว Girl 's Day Party #3 พร้อมด้วย "Twinkle Twinkle" ("반짝반짝") เพลงนี้ประสบความสำเร็จในเชิงพาณิชย์โดยอยู่อันดับที่ 4 ของชาร์ทรายเดือนแบบดิจิตอลของเมล่อนในเดือนเมษายน โดยเพลงรวมอยู่ในอันดับที่ 39 ในแผนภูมิประจำปีของผู้ให้บริการ เมื่อวันที่ 7 พฤษภาคมที่ผ่านมาเกิลส์เดย์ได้ทำการแสดงคอนเสิร์ตต่างประเทศครั้งแรกที่จัดขึ้นที่ไต้หวัน ซึ่งเป็นคอนเสิร์ตที่จัดโดยองค์การส่งเสริมการท่องเที่ยวเกาหลีและยังมีวงดนตรีอื่นร่วมแสดงคือ ยู-คิส และซูเปอร์จูเนียร์-เอ็ม
ในเดือนกรกฎาคม เกิลส์เดย์ได้ปล่อยอีพีที่สองโดยมีเพลง "Hug Me Once" ("한번만안아줘") เป็นเพลงไตเติ้ล และวันที่ 4 กันยายน ได้ปล่อยเพลง "Do not Flirt" ("너, 한눈팔지마!") ซึ่งทั้งเพลงนี้สามารถขึ้นชาร์ทอันดับหนึ่งใน 50 อันดับแรกของชาร์ทรายเดือนแบบดิจิตอลของเมลอนหลังจากปล่อยอีพีออกมา และยังเป็นเพลงที่เขียนและผลิตโดย กัง ช็อน-ฮยอง และ นัม กี-ซาน ซึ่งเป็นโปรดิวเซอร์ให้กับเพลง "Twinkle Twinkle" และ "Hug Me Once"
ปี 2012-2013 : มินิอัลบั้ม Everyday II, อัลบั้มเต็ม Expectation, จีแฮ ถอนตัวออกจากวง
อีพีที่สองของอัลบั้ม Everyday II ได้ปล่อยออกมาในวันที่ 17 เมษายน 2012 มันมีเพลง "Telepathy" ซึ่งถูกเขียนและผลิตโดยหนึ่งในสมาชิกของวง โซจิน มีไตเติ้ลแทร็คว่า "Oh! My God" เมื่อวันที่ 17 ตุลาคม Dream T Entertainment ได้ออกมาเปิดเผยว่า จีแฮ ออกจากกลุ่มด้วยเหตุผลส่วนตัว ส่วนสมาชิกที่เหลืออีกสี่คนกลับมาพร้อมกับเพลง "Don't Forget Me" ("나를잊지마요") จาก Girl's Day Party #5
ในเดือนกุมภาพันธ์ 2013 เกิลส์เดย์ได้เปิดตัว "White Day" ตามด้วยอัลบั้มเต็ม Expectation ในวันที่ 14 มีนาคม โดยมีเพลงไตเติ้ลคือเพลง "Expectation" ("기대해") ซึ่งประสบความสำเร็จและได้รับรางวัล 'Long-Run เพลงแห่งปี' ที่ Gaon Chart K-Pop Awards ซึ่งอยู่ในอันดับที่ 36 ของชาร์ทประจำปีของเมล่อน นอกจากพวกเธอยังโปรโมตเพลง "Female President" ( "여자대통령") ซึ่งเป็นเพลงหนึ่งของ "20 Best K-pop Songs of 2013" ที่จัดโดยบิลบอร์ด Girl's Day Party #6 ถูกปล่อยออกมาพร้อมเพลงไตเติ้ล "Please Tell Me" และนอกจากนี้พวกเธอได้ปล่อยเพลง "Let's Go" ("렛츠고") ซึ่งเป็นเพลงสร้างแรงบันดาลใจและแต่งขึ้นโดย โซจิน
ปี 2014 : มินิอัลบั้ม Everyday III, Everyday 4, Everyday 4 และตีตลาดเพลงญี่ปุ่น
เมื่อวันที่ 3 มกราคม 2014, วันที่สาวปล่อย EP ที่สี่ของพวกเขาในชีวิตประจำวัน 3ซึ่งผลิตโดยส่วนใหญ่Duble Sidekick มิวสิควิดีโอสำหรับเพลงไตเติ้ล "Something" ("썸씽") มีผู้เข้าชมกว่าหนึ่งล้านครั้งภายในหนึ่งวัน มันก็กลายเป็นของพวกเขาที่สูงที่สุดแผนภูมิเดียวจุดที่ # 2 ทั้งบนกระดานของเกาหลี K-Pop Hot 100และแผนภูมิกอนดิจิตอล เพลงนี้ยังเป็นอันดับแรกใน Gaon Digital Chart รายเดือนและยังคงอยู่ในอันดับที่ 10 ของเกาหลี K-Pop Hot 100 เป็นเวลาแปดสัปดาห์ เกิร์ลเดย์โปรโมชั่นสดสำหรับ "อะไรบางอย่าง" ห้ารางวัลแสดงดนตรีและต่อมาได้รับรางวัล 'ประสิทธิภาพการเต้นรำที่ดีที่สุดโดยกลุ่มหญิง' ที่ 2014 Mnet รางวัลเพลงเอเชีย เพลงที่ติดอันดับ 9 ของMelon ' แผนภูมิประจำปีดิจิตอล [4]ในเดือนกรกฎาคมกลุ่มที่ออกสอีห้าวัน 4กับ "รัก" นำเดี่ยว เพลงนี้ติดอันดับที่ 27 ในชาร์ตประจำปีของMelon ในวันที่ 15 ตุลาคมวงออกซิงเกิ้ล EP และเพลง "I Miss You" ("보고싶어")
ปี 2015 - 2016 : อัลบั้มเต็ม Love
ในเดือนพฤษภาคม 2015 Girl's Day ได้เปิดตัว "Hello Bubble" ในการรับรองผลิตภัณฑ์ดูแลเส้นผมแบรนด์ Mise-en-scène กลุ่มเดินทางไปโอกินาว่าในเดือนมิถุนายนที่จะถ่ายทำสำหรับMBCโปรแกรมความเป็นจริงวันหนึ่ง Girl's Day ได้ออกอัลบั้มเต็มรูปแบบยาวสองอัลบั้มLoveตามด้วยชื่อวง "Ring Bell 'ของฉัน" ในเดือนกรกฎาคมปี พ.ศ. 2558 ในระหว่างการโปรโมตอัลบั้มอัลบั้มกลุ่มเผชิญหน้ากับการปรากฏตัวของพวกเขาในเกาหลี 7 กรกฎาคม รายการทีวีออนไลน์ ChoiKoon TV สมาชิกในกลุ่ม Girl's Day ถูกวิพากษ์วิจารณ์จากผู้ชมว่าเป็นพฤติกรรมที่ไม่สุภาพและปรากฏตัวในสตรีมในวันรุ่งขึ้นเพื่อเสนอคำขอโทษอย่างไรก็ตาม "Ring My Bell" ยังคงอยู่ใน top 10 ของชาร์ปดิจิตอลรายเดือนของMelonในเดือนกรกฎาคมแม้ว่าจะมีการโต้เถียง เมื่อวันที่ 30 กันยายนเกิร์ลเดย์เปิดตัวญี่ปุ่นของพวกเขากับอัลบั้มสาววันฤดูใบไม้ร่วง 2015 มีเพลง "Darling", "Twinkle Twinkle" และ "Ring My Bell" ของญี่ปุ่น กลุ่มนี้ได้จัดงานแสดงสินค้าในไทเปในวันที่ 1 พฤศจิกายนด้วยการแสดงเพลง 12 เพลงให้กับแฟนคลับ 2,000 คน
ปี 2017 : มินิอัลบั้ม Everyday #5
เมื่อวันที่ 2 มีนาคม พ.ศ. 2560 Dream T Entertainment ประกาศว่า Girl's Day จะกลับมาหลังจากหายไปนาน 21 เดือนระหว่างที่สมาชิกมุ่งเน้นไปที่กิจกรรมเดี่ยว เอเจนซี่เปิดเผยว่ากลุ่มนี้อยู่ระหว่างการบันทึกเสียงเพลงไตเติ้ลของพวกเขาและคัมแบ็กก็ถูกวางไว้เมื่อปลายเดือนมีนาคม พ.ศ. 2560 ในวันที่ 10 มีนาคม Dream T Entertainment ยืนยันว่า Girl's Day กำลังจะกลับมาวันที่ 27 มีนาคมกับมินิอัลบั้มใหม่ของพวกเขา เมื่อวันที่ 17 มีนาคม ทางต้นสังกัดได้ปล่อยกำหนดการคัมแบ็กของกลุ่มและเปิดเผยว่าอัลบั้มใหม่จะเป็นส่วนหนึ่งของมินอัลบั้มโดยมีชื่ออัลบั้มว่า Everyday #5
ในวันคัมแบ็คมิวสิควิดีโอเพลง "I'll Be Yours" ของพวกเธอได้เปิดตัวออกมาพร้อมกันในช่องยูทูบ ถูกสตรีมอย่างเป็นทางการและช่องของ 1theK เวลา 12.00 น. ตามเวลามาตรฐานเกาหลี มิวสิกวิดีโอในช่องของ 1theK ทะลุ 2 ล้านวิวในเวลาไม่ถึง 24 ชั่วโมง และอีพีใหม่ของพวกเธอ Everyday #5 ถูกปล่อยออกมาและอยู่ในอันดับที่ 7 ของ Billboard's World Albums chart ในสัปดาห์ ซึ่งเป็นเพลงที่อยู่ในอันดับที่ 2 ของชาร์ตจีนี่และอันดับที่ 11 ของชาร์ทเมล่อน
กิตติ สิงหาปัด
กิตติ สิงหาปัด (เกิด 14 ธันวาคม พ.ศ. 2507) เป็น ผู้ประกาศข่าว รายการ ข่าว 3 มิติ ทางช่อง 3 เอชดี และพิธีกรรายการ วันนี้ที่รอคอย ทางช่อง 9 เอ็มคอตเอชดี อดีตผู้ประกาศข่าวค่ำช่อง 9 เอ็มคอตเอชดี อดีตผู้ดำเนินรายการ ไอทีวี ฮอตนิวส์ อดีตรองผู้อำนวยการฝ่ายข่าว ด้านสนับสนุนการผลิตไอทีวี โดยเป็นหนึ่งในผู้ประกาศข่าว คู่แรกของไอทีวี คู่กับเทพชัย หย่อง และ ผู้ประกาศข่าวทางช่องททบ.5 เอชดี
ประวัติ
หลังจากจบปริญญาตรี จากมหาวิทยาลัยเกษตรศาสตร์ เมื่อ พ.ศ. 2530 กิตติเริ่มต้นงานแรก โดยเป็นผู้แทนจำหน่ายเวชภัณฑ์สัตว์ ของบริษัท ไฟเซอร์ อินเตอร์เนชันแนล จำกัด เป็นระยะเวลาสั้น ๆ ประมาณ 1 ปี
งานโทรทัศน์
ต่อมาใน พ.ศ. 2531 กิตติเข้าสมัครเป็นทีมงานรายการใหม่ ชื่อ “เกษตรสนทนา” ของ บริษัท แปซิฟิก อินเตอร์คอมมิวนิเคชั่น จำกัด ตามประกาศในหนังสือพิมพ์ และได้เริ่มต้นงานด้านโทรทัศน์นับแต่บัดนั้น
หลังจากนั้น กิตติยังคงปฏิบัติงานในแปซิฟิกฯ อีกหลายอย่าง อาทิ ผู้ควบคุมการผลิตรายการโทรทัศน์ ผู้เขียนบท ผู้บรรยาย และ ผู้ดำเนินรายการสารคดีโทรทัศน์ โดยบรรยายสารคดีเนชั่นแนลจีโอกราฟิก ทาง สถานีวิทยุโทรทัศน์กองทัพบกช่อง 5, พิธีกร รายการเผชิญหน้าสภาวะแวดล้อม ผู้สื่อข่าว ผู้ประกาศข่าวทางสถานีวิทยุโทรทัศน์กองทัพบกช่อง 5 เป็นต้น ตลอดระยะเวลา 8 ปี
กิตติได้ร่วมเป็นหนึ่งในทีมข่าวชุดแรกของสถานีโทรทัศน์ไอทีวี และเป็นผู้ประกาศข่าวที่ออกจอไอทีวีเป็นครั้งแรก พร้อมกับ นายเทพชัย หย่อง ผู้อำนวยการฝ่ายข่าวไอทีวีในขณะนั้น และยังคงเป็น ผู้ประกาศข่าวมือหนึ่ง ในข่าวภาคค่ำไอทีวี คู่กับ นางสาวสายสวรรค์ ขยันยิ่ง ตลอดมา
จนกระทั่ง วันที่ 1 เมษายน พ.ศ. 2547 กิตติก็เข้าเป็นผู้ประกาศข่าวหลักในรายการ ไอทีวี ฮอตนิวส์ ที่ออกอากาศทุกวันจันทร์-วันศุกร์ เวลา 21.40-22.30 น. (ภายหลังเปลี่ยนเวลาออกอากาศเป็น 21.10-22.10 น.) ซึ่งเป็นหนึ่งในรายการตามผังรายการใหม่ แม้จะเปลี่ยนชื่อสถานีเป็น ทีไอทีวี รายการนี้ก็ยังคงผลิตอยู่ โดยใช้เพียงชื่อ ฮอตนิวส์ เท่านั้น จนกระทั่งวันที่ 6 กรกฎาคม พ.ศ. 2550 กิตติก็ตัดสินใจลาออกจากทีไอทีวี
ต่อมาในวันที่ 23 กรกฎาคม พ.ศ. 2550 กิตติเริ่มงานเป็นผู้ประกาศข่าวค่ำ ทางโมเดิร์นไนน์ทีวี ในทุกวันจันทร์-วันศุกร์ เวลา 19.00-20.15 น. ระหว่างนั้น (ตั้งแต่วันที่ 5 มกราคม พ.ศ. 2551) ก็เป็นพิธีกรรายการวันนี้ที่รอคอย ทางโมเดิร์นไนน์ทีวี จนกระทั่งวันที่ 31 กรกฎาคม พ.ศ. 2551 กิตติก็ขอลาออกจากโมเดิร์นไนน์ทีวี พร้อมกับก่อตั้ง บริษัท ฮอตนิวส์ จำกัด เพื่อผลิตรายการ ข่าว 3 มิติ พร้อมกับเป็นผู้ประกาศข่าวในรายการนี้ด้วยตนเอง โดยออกอากาศทุกวันพุธ-วันจันทร์ (ทุกวัน เว้นวันอังคาร จนกระทั่งใน พ.ศ. 2556 จึงได้เพิ่มวันออกอากาศในวันอังคาร ส่งผลให้รายการออกอากาศทุกวันตั้งแต่บัดนั้นเป็นต้นมา) เวลา 22.30-23.00 น. ทางไทยทีวีสีช่อง 3 ตั้งแต่วันที่ 7 สิงหาคม พ.ศ. 2551
งานหนังสือ
เมื่อ พ.ศ. 2549 นายกิตติ ออกหนังสือพกพา (พ็อกเก็ตบุ๊ค) กับ สำนักพิมพ์ เนชั่น บุ๊คส์ ชื่อ “ประเด็นข่าวร้อน เบื้องหลังข่าวลึก” โดยมีเนื้อหาเล่าถึงชีวิตในช่วงเรียนมหาวิทยาลัย และประสบการณ์ในการทำงานโทรทัศน์ นอกจากนี้ ยังเป็นที่ปรึกษากองบรรณาธิการ ให้กับนิตยสาร "ฮอตกอล์ฟ" อีกด้วย
นางงามจักรวาล 1960
ผู้เข้าประกวด
มี 43 ผู้เข้าประกวด ต่อไปนี้
ประเทศบาห์เรนในเอเชียนเกมส์
ประเทศบาห์เรน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตหะราน ประเทศอิหร่าน มีคณะกรรมการโอลิมปิกแห่งชาติบาห์เรน เป็นผู้รับผิดชอบส่งนักกีฬาบาห์เรนเข้าร่วมการแข่งขัน ทีมชาติบาห์เรนได้รับเหรียญรางวัลจากการแข่งทั้งหมด 37 เหรียญทอง 24 เหรียญเงิน 23 เหรยียญทองแดง รวมทั้งสิ้น 84 เหรียญ
อาร์ม็อง กัตซี
อาร์ม็อง กัตซี (26 มกราคม ค.ศ. 1924 – 6 เมษายน ค.ศ. 2017) เป็นนักเขียน, กวี, นักหนังสือพิมพ์ชาวฝรั่งเศส
ในปี ค.ศ. 2013 อาร์ม็องได้รับรางวัล Grand prix du théâtre de l'Académie française.
ปราสาทกู่พระสันตรัตน์
กู่สันตรัตน์ เป็นโบราณสถานที่สร้างขึ้นตามศิลปะขอม ตั้งอยู่ที่อำเภอนาดูน จังหวัดมหาสารคาม เป็นอโรคยศาลา หรือโรงพยาบาล
กู่สันตรัตน์ ได้รับการประกาศขึ้นทะเบียนเป็นโบราณสถานโดยกรมศิลปากร เมื่อวันที่ 8 มีนาคม พ.ศ. 2478
ประวัติ
ทางด้านทิศตะวันออกซึ่งเป็นด้านหน้าปราสาทมีซุมประตูทางเข้าหรือโคปุระ ก่อด้วยศิลาแลง ส่วนประตูทางเข้านั้น ปรากฏให้เห็นว่ามีแผ่นทับหลังอยู่เหนือประตู กับมีเสาประดับที่กรอบประตูทั้งสองด้าน แผ่นทับหลังและเสาประดับกรอบประตูทำด้วยหินทรายแต่ไม่มีการสลักลายใดๆ ทั้งสิ้น จึงดูคล้ายกับว่าทำยังไม่เสร็จ องค์ปราสาทมีลักษณะรูปสี่เหลี่ยมย่อมุม มีประตูทางเข้าอยู่ทางทิศตะวันออก ส่วนทางทิศเหนือทิศใต้และทิศตะวันตกเป็นประตูหลอก เมื่อพิจารณาเฉพาะองค์ปราสาทแล้วสันนิษฐานได้ว่ากู่สันตรัตน์ยังสร้างไม่เสร็จสมบูรณ์ เพราะทางด้านหน้าตอนบนนั้นมีช่องว่างเว้นไว้ เป็นช่องสามเหลี่ยม ซึ่งส่วนนี้เมื่อเสร็จสมบูรณ์ก็คือหน้าบัน ที่จะทำด้วยหินทรายซึ่งคงต้องสลักลวดลายประกอบด้วย สิ่งสำคัญต่อมาคือแผ่นทับหลัง ที่ตั้งอยู่เหนือกรอบประตูนั้นมีแผ่นหินทรายวางไว้ แต่ยังไม่มีการสักลวดลายใดๆ ทั้งสิ้น
โดยทั่วไปแผ่นทับหลังต้องมีการสลักลายหรือภาพประกอบไว้เสมอ แม้เสาประดับกรอบประตูทั้ง 2 ด้าน ก็มักสลักลายประดับเช่นกัน แต่เสาที่อยู่ติดกรอบประตูทางด้านซ้ายนั้นยังเป็นแท่งหินทรายเรียบๆ อยู่ไม่มีลวดลายใดๆ ทั้งสิ้นคงมีเฉพาะเสาประดับกรอบประตูทางด้านขวาของปราสาทเท่านั้น ที่ได้สลักลายไว้อย่างคร่าวๆ จากลักษณะดังกล่าวจึงเป็นหลักฐาน สันนิษฐาน ได้ว่า ปราสาทองค์นี้ยังสร้างไม่เสร็จ แต่ช่างได้สร้างไปตามแบบที่เป็นลักษณะเฉพาะของขอม คือแม้องค์ปราสามจะก่อด้วยหินทรายหรือศิลาแลง แต่ส่วนสำคัญทั้ง 3 คือ หน้าบัน ทับหลัง และเสาประดับกรอบประตูต้อง ทำด้วยหินทรายเสมอ ทั้งนี้เพราะหินทรายมีคุณสมบัติเหมาะกับการแกะสลัก ในสถาปัตยกรรมหินทรายโดยเฉพาะ
โอโปร์อายัม
โอโปร์อายัม (opor ayam) เป็นอาหารที่ทำจากไก่ ปรุงด้วยกะทิ เป็นอาหารที่พบในอินโดนีเซีย โดยเฉพาะชวากลาง เป็นอาหารสำคัญในเทศกาลอีดิลฟิฏริ นิยมกินกับเกอตูปัตและตับวัวผัดพริก
วัดใหม่เจริญธรรม (จังหวัดอุตรดิตถ์)
วัดใหม่เจริญธรรม หรือชื่อที่ชาวบ้านเรียก วัดป่าขนุน (ชื่อเดิม: วัดท่าควาย) ตั้งอยู่เลขที่ 109 หมู่บ้านป่าขนุน หมู่ที่ 3 ตำบลคุ้งตะเภา อำเภอเมือง จังหวัดอุตรดิตถ์ ใกล้กับจุดตัดสี่แยกป่าขนุน บนทางหลวงแผ่นดินหมายเลขที่ 1047 มีฐานะเป็นวัดราษฎร์ สังกัดการปกครองคณะสงฆ์มหานิกาย ภาค 5
ปัจจุบันวัดใหม่เจริญธรรม เป็นวัดจำพรรษาของเจ้าคณะตำบลคุ้งตะเภา จึงมีความพยายามจัดให้วัดเป็นศูนย์รวมของกิจกรรมในทุก ๆ ด้านของคณะสงฆ์ โดยนอกจากจะศูนย์กลางการปกครองของพระภิกษุในเขตปกครองคณะสงฆ์ตำบลคุ้งตะเภาแล้ว วัดใหม่เจริญธรรมยังเป็นที่ตั้งของสภาวัฒนธรรมตำบลคุ้งตะเภา ศูนย์พัฒนาคุณธรรมจริยธรรมจังหวัดอุตรดิตถ์ ศูนย์ศึกษาพระพุทธศาสนาวันอาทิตย์ สำนักปฏิบัติธรรมประจำตำบล ศูนย์การเรียนนักธรรมชั้นตรีประจำตำบล และหน่วยอบรมประชาชนประจำตำบลอีกด้วย ปัจจุบันวัดใหม่เจริญธรรมมีพระครูสุจิตพัฒนพิธาน (สมพงษ์ สมจิตฺโต) เจ้าคณะตำบลคุ้งตะเภา เป็นเจ้าอาวาสรูปปัจจุบัน
ประวัติ
วัดใหม่เจริญธรรม (เดิมชื่อ "วัดท่าควาย") ดำเนินการก่อสร้างขึ้นเมื่อปี พ.ศ. 2482 ในหมู่ที่ 3 บ้านป่าขนุน ตำบลคุ้งตะเภา อำเภอเมือง จังหวัดอุตรดิตถ์ ในสมัยนายแกะ มีชำนะ เป็นผู้ใหญ่บ้าน โดยมีผู้มีจิตศรัทธามอบที่ดินให้สร้างวัด คือ นายแกะ มีชำนะ ผู้ใหญ่บ้าน นายพูน คงนิล และนางหยวก พรมแดง รวมกัน มีที่ดินประมาณ 4 ไร่ 2 งาน และนายพูน คงนิล นายบุญ สุขวิทย์ บริจาคเรือนคนละ 1 หลัง สร้างเป็นกุฏิ นางเตียก ไม่ทราบนามสกุล บริจาคบ้าน 1 หลัง สร้างศาลาการเปรียญชั่วคราว ขนาดกว้าง 12 วา ยาว 12 วา ต่อมาได้มีการสร้างศาลาการเปรียญหลังใหญ่ขึ้น ขนาดกว้าง 20 วา ยาว 30 วา มีที่ดินทั้งสิ้น 7 ไร่ 2 งาน 13 ตารางวา และได้รับพระราชวิสุงคามสีมา เมื่อวันที่ 25 ธันวาคม พ.ศ. 2539
อาณาเขตที่ตั้งวัด
วัดใหม่เจริญธรรม (อุตรดิตถ์) ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2480 มีพระบรมราชโองการพระราชทานวิสุงคามสีมา ปี พ.ศ. 2539 ที่ดินเฉพาะบริเวณที่ตั้งวัด มีเนื้อที่ 7 ไร่ 1 งาน 13 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 74 กรรมสิทธิ์ที่ดินเป็นของวัด
พื้นที่ตั้งของวัดมีลักษณะอยู่ติดกับโรงเรียนป่าขนุนเจริญวิทยา ติดหมู่บ้าน ติดที่ทำกินชาวบ้าน และติดถนนสายเอเชีย
เขตติจีวราวิปวาส
พื้นที่ตั้งของวัดอยู่ในพื้นที่ลุ่มท้องแม่น้ำน่านโบราณ อยู่ติดกับโรงเรียนป่าขนุนเจริญวิทยา ติดหมู่บ้าน ติดที่ทำกินชาวบ้าน และติดถนนสายเอเชีย เขตติจีวราวิปวาสวัดใหม่เจริญธรรม มีอุโบสถสร้างใหม่เป็นประธานของวัด อยู่ด้านทิศตะวันออก มีพื้นที่ติดต่อกับที่ดินข้างเคียง ดังต่อไปนี้
ศาสนสถาน-ถาวรวัตถุ
นอกจากนี้ยังมีเสนาสนะต่าง ๆ คือ เมรุเผาศพ หอระฆัง
จำนวนภิกษุสงฆ์ในสังกัดวัด
ปัจจุบันวัดใหม่เจริญธรรมมีจำนวนพระภิกษุ 3 รูป
ฟินิเชีย
ฟินิเชีย (Phoenicia) เป็นเซเมติกสาขาหนึ่ง อพยพมาจากทะเลทรายอาหรับ เมื่อประมาณ 3,000 ปีก่อนคริสตกาล เข้ามาตั้งหลักแหล่งในบริเวณตะวันตกของทวีปเอเชียบริเวณทะเลเมดิเตอร์เรเนียน ได้ชื่อว่าเป็นกลุ่มปัญญาชนของเอเชียตะวันตก สร้างเมืองสำคัญ ๆ เช่น ไทร์ ไซดอน ไบบลอส เป็นพวกที่ร่ำรวย มีชื่อเสียงทางด้านการเดินเรือและค้าขาย มีการตั้งอาณานิคมในส่วนอื่น ๆ เช่น กาดิซในสเปน คาร์เทจทางตอนเหนือของแอฟริกา
มรดกชิ้นสำคัญของชาวฟินิเชียคือ ตัวอักษร ซึ่งกรีกและลาตินใช้เป็นแบบในการสร้างตัวอักษรของตนในสมัยต่อมา ตัวอักษรในยุโรปปัจจุบันก็มาจากตัวอักษรเหล่านี้
อามาดู วาตารา
อามาดู วาตารา (Amadou Ouattara; เกิด 30 ธันวาคม ค.ศ. 1989) เป็นนักฟุตบอลอาชีพชาวโกตดิวัวร์ ปัจจุบันเขาเล่นตำแหน่งปีกให้กับชลบุรีในไทยลีก
ราชนาวี
ในเดือนกุมภาพันธ์ ค.ศ. 2018 อามาดูได้ย้ายจากพีทีที ระยองมาร่วมทีมราชนาวี ต่อมาวันที่ 25 เมษายน ค.ศ. 2018 เขาทำประตูแรกในไทยลีกในนัดที่ราชนาวีบุกไปแพ้ทรูแบงค็อก ยูไนเต็ด 5-2 ที่ทรูสเตเดียม
เครื่องหมายเสริมสัทอักษร
เครื่องหมายเสริมสัทอักษร เป็นเครื่องหมายที่ใช้กำกับอักษรโรมัน ซึ่งมีอยู่ในแป้นพิมพ์ เช่น เกรฟ และดับเบิลเกรฟ
หมายเหตุ
1 บางตัวใช้เครื่องหมายเสริมสัทอักษรเป็นอักษร
ลิบูเช ฮาเวลโกวา
ลิบูเช ฮาเวลโกวา (Libuše Havelková; 11 พฤษภาคม ค.ศ. 1924 – 6 เมษายน ค.ศ. 2017) เป็นนักแสดงหญิงชาวเช็กเกีย แสดงภาพยนตร์มากถึง 90 เรื่อง ตั้งแต่ปี ค.ศ. 1957 ถึง ค.ศ. 2012
สถานีรถไฟบัมปากุคิเน็นโคเอ็ง (โอซากะ)
สถานีรถไฟบัมปากุคิเน็นโคเอ็ง เป็นสถานีรถไฟโมโนเรลของโอซากะโมโนเรลในเมืองซุยตะ จังหวัดโอซากะ ตั้งอยู่ติดกับอุทยานเอ็กซ์โปอนุสรณ์ (Expo Commemoration Park) และยังเป็นสถานีสับเปลี่ยนสายระหว่างสายหลักกับสายไซโต
ซูเปอร์แมน (ภาพยนตร์)
ซูเปอร์แมน (Superman) เป็นภาพยนตร์แนวซูเปอร์ฮีโร ฉายเมื่อปี ค.ศ. 1978 กำกับโดย ริชาร์ด ดอนเนอร์ เขียนบทโดย มาริโอ พูโซ, เดวิด นิวแมน, เลสลี นิวแมนและรอเบิร์ต เบนตัน จากเนื้อเรื่องโดยพูโซ สร้างจากตัวละครชื่อเดียวกันของดีซีคอมิกส์ เป็นภาพยนตร์เรื่องแรกใน ภาพยนตร์ชุด ซูเปอร์แมน เป็นการสร้างร่วมกันระหว่างประเทศสหราชอาณาจักร, สวิตเซอร์แลนด์, ปานามาและสหรัฐ ภาพยนตร์มีนักแสดงนำจำนวนมาก ได้แก่ มาร์ลอน แบรนโด, จีน แฮกแมน, คริสโตเฟอร์ รีฟ, เจฟฟ์ อีสต์, มาร์กอต คิดเดอร์, เกลนน์ ฟอร์ด, ฟิลลิส แทกซ์เตอร์, แจกกี คูเปอร์, เทรเวอร์ ฮาเวิร์ด, มาร์ก แม็กคัวร์, เทอเรนซ์ สแตมพ์, วาเลอรี เปอร์ริน, เนด เบตตี, แจ็ก โอฮัลโลแรน, มาเรีย เชลและซาราห์ ดักลาส ภาพยนตร์เล่าเรื่องราวต้นกำเนิดของซูเปอร์แมน (รีฟ) ตั้งแต่ตอนที่เขายังเป็นทารก ชื่อว่า คาล-เอลแห่งคริปทอน, บุตรของจอร์-เอล (แบรนโด) และช่วงวัยเด็กของเขาในเมืองชนบทที่ชื่อว่า สมอลล์วิลล์ ต่อมาในวัยหนุ่มเขาปลอมตัวเป็นนักข่าว คลาร์ก เคนต์ ทำงานในเมืองเมทรอโปลิส โดยเขามีนิสัยที่อ่อนโยนและพัฒนาความสัมพันธ์โรแมนติกกับ โลอิส เลน (คิดเดอร์) ขณะเดียวกันเขาก็ต่อสู้กับ เล็กซ์ ลูเธอร์ (แฮกแมน) ผู้ชั่วร้าย
ในช่วงระหว่างการพัฒนา มีผู้กำกับหลายคนและผู้เขียนบทหลายคน (มาริโอ พูโซ, เดวิดกับเลสลี นิวแมนและรอเบิร์ต เบนตัน) มีส่วนเกี่ยวข้องกับโครงการนี้ ผู้กำกับ กาย แฮมิลตัน ได้รับการว่าจ้างให้กำกับภาพยนตร์ ก่อนที่ ริชาร์ด ดอนเนอร์ จะแทนที่เขาในเวลาต่อมา ทอม เมนกิววิกซ์ เข้ามาช่วยเขียนบทภาพยนตร์ใหม่ โดยเขามีชื่อในเครดิตเป็น "ที่ปรึกษาด้านความคิดสร้างสรรค์" การถ่ายทำภาพยนตร์นั้นมีการตัดสินใจให้ถ่ายทำพร้อมกันทั้ง ซูเปอร์แมน และ ซูเปอร์แมน 2 (1980) การถ่ายเริ่มต้นในเดือนมีนาคม ค.ศ. 1977 และสิ้นสุดในเดือนตุลาคม ค.ศ. 1978 ความตึงเครียดเกิดขึ้นระหว่างดอนเนอร์และเหล่าผู้อำนวยการสร้าง ทำให้มีการตัดสินใจให้ยุติการถ่ายทำภาคต่อ ซึ่งได้ถ่ายทำเสร็จไปแล้วร้อยละ 75 และส่วนภาพยนตร์เรื่องแรกถ่ายทำเสร็จสมบูรณ์
ซูเปอร์แมน เป็นภาพยนตร์ที่แพงที่สุดในขณะนั้น ด้วยทุนสร้าง 55 ล้านดอลลาร์สหรัฐ ภาพยนตร์ฉายในเดือนธันวาคม ค.ศ. 1978 ประสบความสำเร็จทั้งในด้านการเงินและคำวิจารณ์ ภาพยนตร์ทำเงินในบ็อกซ์ออฟฟิศ 300 ล้านดอลลาร์สหรัฐ ทั่วโลก กลายเป็นภาพยนตร์ที่ทำเงินสูงสุดอันดับที่สองของปี ภาพยนตร์ได้คำชมในเรื่องการแสดงของรีฟ, ดนตรีประกอบโดย จอห์น วิลเลียมส์ และได้เสนอชื่อเข้าชิง รางวัลออสการ์ สามสาขา ได้แก่ ลำดับภาพยอดเยี่ยม, เพลงยอดเยี่ยม (ดนตรีประกอบดั้งเดิม) และ เสียงยอดเยี่ยม และยังได้รับ รางวัลความสำเร็จเกียรติยศ สำหรับ เทคนิคพิเศษยอดเยี่ยม การใช้เทคนิคพิเศษแบบใหม่และการเล่าเรื่องแบบนิยายวิทยาศาสตร์/แฟนตาซี ทำให้มรดกของภาพยนตร์เรื่องนี้แสดงให้เห็นถึงความนิยมในกระแสหลักของแฟรนไชส์ภาพยนตร์ซูเปอร์ฮีโรของฮอลลีวูด ซูเปอร์แมน ถูกเลือกให้เก็บรักษาโดย หอทะเบียนภาพยนตร์แห่งชาติของหอสมุดรัฐสภา ในปี ค.ศ. 2017
จังหวัดตองจี
จังหวัดตองจี (တောင်ကြီးခရိုင်; ), เว้งต้นตี๊ เป็นจังหวัดที่ตั้งอยู่ในรัฐชานของประเทศพม่า ตั้งอยู่ห่างจากเนปยีดอไปทางตะวันตกเฉียงใต้ประมาณ 120 km จังหวัดมีเนื้อที่ 24,152 ตารางกิโลเมตร และในปี ค.ศ. 2014 มีประชากร 1,701,338 คน สูงจากระดับน้ำทะเล 1,404 เมตร โดยมีเมืองหลักและศูนย์กลางการปกครองคือตองจี
มีสถานที่ท่องเที่ยวที่มีชื่อเสียงอยู่หลายแห่ง ได้แก่ ทะเลสาบอี้นเล่ และเขตรักษาพันธุ์สัตว์ป่าทะเลสาบอี้นเล่ ซึ่งตั้งอยู่ในจังหวัดนี้
การแบ่งเขตการปกครอง
จังหวัดตองจีประกอบด้วยอำเภอดังนี้
หลงหยาน
หลงหยาน (ฮากกา: Liùng-ngàm) เป็นนครระดับจังหวัดทางตะวันตกเฉียงเหนือของมณฑลฝูเจี้ยน สาธารณรัฐประชาชนจีน ทิศใต้ติดต่อกับมณฑลกวางตุ้ง และทิศตะวันตกติดกับมณฑลเจียงซี
นักบุญจอร์จและมังกร (ราฟาเอล)
นักบุญจอร์จและมังกร (Saint George and the Dragon) เป็นจิตรกรรมตู้ (cabinet painting) ซึ่งเป็นภาพเขียนขนาดเล็กที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติในกรุงวอชิงตัน ดี.ซี.ในประเทศสหรัฐอเมริกา
ราฟาเอลเขียนภาพ “นักบุญจอร์จและมังกร” ระหว่างปี ค.ศ. 1504 ถึงปี ค.ศ. 1506 ภาพนี้และภาพ  “นักบุญจอร์จ” ที่พิพิธภัณฑ์ลูฟร์ในปารีส และ “นักบุญไมเคิล” ที่พิพิธภัณฑ์ลูฟร์ในปารีส มีความคล้ายคลึงกันสองประการ ประการแรกคือหัวเรื่องซึ่งทั้งสามภาพเป็นเรื่องของอัศวินหนุ่มที่ต่อสู่กับมังกร ประการที่สองคือลักษณะการเขียน ทั้งสามภาพจัดอยู่ในภาพเขียนสมัยฟลอเรนซ์ของราฟาเอลที่ได้รับอิทธิพลบางอย่างจากช่างเขียนแบบเออร์บิโนที่ทำงานอยู่ในหรือมีภาพเขียนในฟลอเรนซ์ในขณะนั้น แต่อิทธิพลส่วนใหญ่ของสามภาพนี้มาจากภาพเขียน “ยุทธการอันเกียริ” โดย เลโอนาร์โด ดา วินชี ที่พาลัซโซเวคคิโอ (Palazzo Vecchio) ซึ่งเป็นตัวอย่างของฉากการต่อสู้ในยุทธการ (สภาพของภาพเขียนเสื่อมลงอย่างรวดเร็วและในปัจจุบันไม่มีเหลือไห้เห็นแล้ว เพราะดา วินชีทดลองใช้วิธีการเขียนใหม่แต่ไม่ได้ผล) อิทธิพลอื่นก็เป็นภาพเขียนเฟล็มมิช --โดยเฉพาะภาพเขียนโดย เฮียโรนิมัส บอส ราฟาเอลใช้แสงสว่างจัดและลักษณะอัปลักษณ์ของสัตว์ในภาพที่เป็นลักษณะเด่นของงานเขียนของบอส -- ซึ่งทำให้เห็นว่างานจากทางเหนือของยุโรปยังมีอิทธิพลต่องานเขียนบริเวณเออร์บิโน
ภาพเขียนนี้แสดงถึงอิทธิพลต่างๆ ที่ราฟาเอลได้ศึกษาและรับมา ในขณะเดียวกันก็แสดงถึงปัญหาทางการเขียนภาพซึ่งราฟาเอลยังประสพอยู่และมาแก้ไขและวิวัฒนาการในภาพต่างๆ ที่เขียนขึ้นต่อมา
ภาพเขียนนี้เดิมเป็นงานเขียนชิ้นเอกของงานสะสมของปิแอร์ โครซาท์ ซึ่งขายผ่านเดนนิส ดิเดโรท์ (Denis Diderot) ให้แก่ พระจักรพรรดินีนาถแคทเธอรีนที่ 2 แห่งรัสเซีย ในปี ค.ศ. 1772 ภาพเขียนตั้งแสดงอยู่พิพิธภัณฑ์เฮอร์มิทาจในกรุงเซนต์ปีเตอร์สเบิร์กราวร้อยห้าสิบปี และเป็นภาพที่นิยมที่สุดภาพหนึ่งในบรรดางานสะสมของพระเจ้าซาร์ แต่ในเดือนมีนาคมปี ค.ศ. 1931 บอลเชวิค (Bolsheviks) ขายภาพเขียนให้แก่แอนดรูว์ เมลลอน (Andrew Mellon) ผู้มอบให้แก่หอศิลป์แห่งชาติในกรุงวอชิงตัน ดี.ซี.
เฌโรม โบอาเท็ง
เฌโรม อักเยนิม โบอาเท็ง (Jérôme Agyenim Boateng; เกิดวันที่ 3 กันยายน ค.ศ. 1988) เป็นนักฟุตบอลชาวเยอรมัน ปัจจุบันเล่นให้กับออแล็งปิกลียอแน ในลีกเอิง และทีมชาติเยอรมนี โดยหลักแล้วเขาเล่นตำแหน่งเซ็นเตอร์แบ็ก และยังเล่นตำแหน่งฟุลแบ็ก ได้ทั้งสองข้างอีกด้วย
ผู้ปกครองสูงสุดแห่งรัสเซีย
ผู้บัญชาการทหารกองทัพขาวทั้งหมดในภาคใต้และตะวันตกของรัสเซีย เช่นเดียวกับในไซบีเรียและตะวันออกไกลต่างก็ยอมรับผู้ปกครองสูงสุดทั้งสิ้น ในช่วงเดือนพฤษภาคม—มิถุนายน ค.ศ. 1919 นายพลอันตอน เดนีกิน, เยฟเกนี มิลเลียร์, และนีโคไล ยูเดนิช ประกาศสนับสนุนและยอมรับคำสั่งสูงสุดของคอลชัคอย่างเป็นทางการเหนือกองทัพทั้งหมดในรัสเซีย ซึ่งผู้บัญชาการทหารสูงสุดก็ยืนยันอำนาจของผู้บัญชาการทหารด้วยเช่นกัน เป็นเวลาเกือบสองปีที่คอลชัคดำรงตำแหน่งประมุขแห่งรัฐที่เป็นที่ยอมรับในระดับสากลของรัสเซีย และได้รับการสนับสนุนทั้งทางการทูตและทางทหารจากอดีตฝ่ายสัมพันธมิตรในสงครามโลกครั้งที่หนึ่ง เมื่อวันที่ 4 มกราคม ค.ศ. 1920 คอลชัคประกาศลาออกจากตำแหน่ง พร้อมมอบตำแหน่งผู้ปกครองสูงสุดให้แก่เดนีกิน โดยเดนีกินดำรงตำแหน่งนี้เป็นคนสุดท้ายในฐานะผู้รักษาการผู้ปกครองสูงสุดแห่งรัฐรัสเซีย แม้ว่าเขาจะไม่ยอมรับตำแหน่งและหน้าที่นี้ก็ตาม ซึ่งท้ายที่สุดตำแหน่งนี้ถูกยกเลิกลงอย่างถาวรในวันที่ 4 เมษายน ค.ศ. 1920
สมาคมฟุตบอลไอริช
สมาคมฟุตบอลไอริช (Irish Football Association) หรือ ไอเอฟเอ (IFA) เป็นสมาคมฟุตบอลในไอร์แลนด์เหนือ เป็นสมาคมฟุตบอลที่เก่าแก่ที่สุดเป็นอันดับ 4 ของโลก ก่อตั้งเมื่อวันที่ 18 พฤศจิกายน ค.ศ. 1880 โดยดูแลทีมชาติไอร์แลนด์ และต่อมาตั้งแต่ปี ค.ศ. 1921 ได้เปลี่ยนมาดูแลทีมชาติไอร์แลนด์เหนือ ทั้งนี้ สมาคมฟุตบอลไอริชเป็นคนละหน่วยงานกับสมาคมฟุตบอลไอร์แลนด์ของประเทศไอร์แลนด์
อาโดเด็นฮาค
อัลเลิสโดร์อุเฟอนิงเด็นฮาค (Alles Door Oefening Den Haag) หรือที่รู้จักกันในชื่อ อาโดเด็นฮาค (ADO Den Haag) เป็นสโมสรฟุตบอลอาชีพจากเมืองเดอะเฮก ประเทศเนเธอร์แลนด์ เป็นสโมสรเก่าแก่ของประเทศแต่ไม่ประสบความสำเร็จเทียบเท่าอายักซ์, ไฟเยอโนร์ด หรือเปเอสเฟในเรื่องการแข่งขันในลีกเอเรอดีวีซี สโมสรเริ่มก่อตั้งขึ้นเมื่อปี ค.ศ. 1905 ได้ครองแชมป์ลีกสูงสุดในฤดูกาล 1941–42 และฤดูกาล 1942–43 ก่อนที่เอเรอดีวีซีจะก่อตั้งขึ้นเสียอีก และได้แชมป์ฟุตบอลถ้วยในฤดูกาล 1967–68 และฤดูกาล 1974–75
คิม จ็อง-นัม
คิม จ็อง-นัม (김정남; Kim Jong-nam; 10 พฤษภาคม ค.ศ. 1971 – 13 กุมภาพันธ์ ค.ศ. 2017) เป็นพี่ชายต่างมารดา เป็นบุตรของคิม จ็อง-อิล อดีตผู้นำเกาหลีเหนือ ระหว่าง ค.ศ. 1998 ถึง 2001 เขาถูกมองอย่างชัดเจนว่าได้รับวางตัวเป็นทายาทผู้นำเกาหลีเหนือ ทว่า หลังลอบเข้าประเทศญี่ปุ่นโดยใช้หนังสือเดินทางปลอมที่โตเกียวดิสนีย์แลนด์ เขาก็ได้คิดว่าผู้เป็นพ่อคงลดความโปรดปรานในตัวเขาลงไป น้องชายวัยอ่อนกว่าทศวรรษของคิม จ็อง-นัม ชื่อ คิม จ็อง-อึน จึงได้รับการวางตัวเป็นทายาทแทนในเดือนกันยายน ค.ศ. 2010 ในวันที่ 13 กุมภาพันธ์ ค.ศ. 2017 คิม จอง นัม ได้เสียชีวิตจาการถูกลอบสังหารที่สนามบินกัวลาลัมเปอร์ ประเทศมาเลเซีย
มะกล่ำตาหนู
มะกล่ำตาหนู มะกล่ำเครือ หรือ ก่ำเคือ (Jequirity) เป็นพืชไม้เถาในวงศ์ถั่ว เมล็ดมีพิษ หรือที่รู้จักกันในชื่อ "Gunja" ในภาษาสันสกฤต เป็นพืชพื้นเมืองของประเทศอินโดนีเซีย เติบโตได้ดีในเขตร้อนและใกล้เขตร้อน ทำให้มีแนวโน้มที่จะกลายเป็นวัชพืชต่างถิ่นที่รุกรานในพื้นที่ที่มะกล่ำตาหนูถูกนำเข้ามา
มะกล่ำตาหนูยังมีชื่อพื้นเมืองอื่น ๆ อีกดังนี้: กล่ำเครือ กล่ำตาไก่ มะกล่ำเครือ มะกล่ำแดง มะแค๊ก (เชียงใหม่) เกมกรอม (สุรินทร์) ชะเอมเทศ ตากล่ำ (กลาง) มะขามเถา ไม้ไฟ (ตรัง) หมากกล่ำตาแดง (ตะวันออกเฉียงเหนือ)
ลักษณะทางพฤกษศาสตร์
มะกล่ำตาหนูเป็นพรรณไม้เถา ลำต้นเล็ก มีขนสั้น ๆ ขึ้นประปราย ใบเป็นใบรวม มีใบย่อยเรียงสลับกันคล้ายขนนก ยาวประมาณ 3.8-10 ซม. ใบย่อยเป็นรูปกลมถึงรี ปลายใบแหลมมน โคนใบกลมมน ขอบใบเรียบ ผิวใบเกลี้ยง ใบมีขนาดยาว 5-20 ม.ม. กว้างประมาณ 3-8 ม.ม. ใต้ท้องใบมีขนเล็กน้อย ดอกเป็นช่อตามบริเวณง่ามใบ ดอกมีกลีบเลี้ยงเป็นสีเขียวเรียงซ้อนกันตามเข็มนาฬิกา กลีบมีรอยหยัก 4 รอย สีขาว ผิวข้างนอกมีขนนุ่มปกคลุม ผลเป็นฝัก พองเป็นคลื่นเมล็ด ฝักเป็นรูปสี่เหลี่ยมผืนผ้า ฝักอ่อนมีสีเขียว เนื้อเปลือกฝักจะเหนียว เมื่อแก่จะแตกอ้าออกจากกัน ข้างในมีเมล็ด 1-5 เมล็ด เมล็ดเป็นรูปกลมรี สีแดง บริเวณขั้วมีจุดสีดำ ผิวเรียบเกลี้ยง เมล็ดเหนียวและแข็ง
พิษ
พิษที่มีอยู่ในมะกล่ำตาหนูเป็นพิษที่คล้ายกับไรซินที่เรียกว่าเอบริน (abrin) ประกอบไปด้วยโปรตีนย่อยของตัวคือ A และ B สาย B จะทำให้การแพร่เข้าสู่เซลล์ของเอบรินสะดวกขึ้นด้วยการพันเข้ากับโปรตีนขนส่งบนพลาสมา เมมเบรนซึ่งจะช่วยขนส่งพิษเข้าสู่เซลล์ ภายในเซลล์สาย A จะป้องกันการสังเคราะห์โปรตีนด้วยการหยุดยั้งการทำงานของ 26S ของไรโบโซม หนึ่งโมเลกุลของเอบรินสามารถหยุดการทำงานของไรโบโซมได้ถึง 1,500 ไรโบโซมต่อวินาที นอกจากนี้ยังมีสารแอกกลูตินิน (Abrus agglutinin) ซึ่งพบได้ในสารสกัดน้ำของเมล็ดมะกล่ำตาหนู มีฤทธิ์ทำให้เม็ดเลือดแดงในเลือดคนจับตัวกัน อาการเมื่อได้รับพิษจะแสดงเช่นเดียวกับไรซิน ยกเว้นเอบรินจะแสดงอาการออกมาหลายรูปแบบมากกว่า เอบรินสามารถทำให้ถึงตายได้เมื่อได้รับน้อยกว่า 3 μg
มะกล่ำตาหนูถูกเรียกว่า "kudri mani" ในภาษาทมิฬและถูกใช้ในหลักการณ์แพทย์สิทธะมากว่าหนึ่งร้อยปี สิทธะชาวทมิฬรู้ถึงพิษของมะกล่ำตาหนูและเสนอวิธีทำให้บริสุทธิ์หรือที่เรียกว่า "suththi seythal" การต้มเมล็ดในนมและตากแห้งจะช่วยกำจัดพิษได้
การใช้ประโยชน์
ในรากมีสารที่มีรสหวานคล้ายชะเอม ใช้เป็นยาทาภายนอก แก้กลากเกลื้อน ฆ่าพยาธิผิวหนัง ฝีมีหนอง รากมีรสหวาน ใช้แก้เจ็บคอ หลอดลมอักเสบ ใบมีรสหวาน ใช้แก้เจ็บคอขับปัสสาวะ น้ำหนักของเมล็ดมะกล่ำตาหนู 1 เมล็ดใช้เทียบเป็นหน่วยกล่อมในมาตราชั่งตวงวัดโบราณ โดย 4 เมล็ดข้าวเปลือกเป็น 1 กล่อม และ 2 กล่อมเป็น 1 กล่ำ
สนามกีฬาเรดสตาร์
สนามกีฬารายกอ มีติช (Стадион Рајко Митић) หรือชื่อเดิม สนามกีฬาเรดสตาร์ (Стадион Црвена звезда) หรือ มารากานา (Маракана) เป็นสนามกีฬาอเนกประสงค์ในเบลเกรด ประเทศเซอร์เบีย เป็นสนามเหย้าของเรดสตาร์เบลเกรด ตั้งแต่ ค.ศ. 1963 ชื่อสนามได้มีการเปลี่ยนเมื่อเดือนธันวาคม ค.ศ. 2014 เพื่อเป็นเกียรติแก่ผู้เล่นตำนานของสโมสรอย่าง รายกอ มีติช สนามมีความจุ 53,000 ที่นั่ง จึงเป็นสนามที่มีความจุมากที่สุดในประเทศเซอร์เบีย
สนามใช้จัดการแข่งขันของทีมชาติชุดใหญ่ อีกทั้งยังใช้จัดการแข่งขันนัดชิงชนะเลิศยูโรเปียนคัพในปี 1973 และนัดชิงชนะเลิศยูฟ่าแชมเปียนส์ลีกในปี 1976
พระยาสมันตรัฐบุรินทร์ (ตุ๋ย บินอับดุลลาห์)
อำมาตย์เอก พระยาสมันตรัฐบุรินทร์ (ตุ๋ย บินอับดุลลาห์) อดีตรัฐมนตรีที่ไม่ได้ประจำกระทรวง (รัฐมนตรีลอย) 3 สมัย และอดีตสมาชิกสภาผู้แทนราษฎรจังหวัดสตูล 1 สมัย ได้รับแต่งตั้งเป็นสมาชิกสภาผู้แทนราษฎรคนแรกของจังหวัดสตูล เมื่อปี พ.ศ. 2476
ประวัติ
ตุ๋ย บินอับดุลลาห์ เป็นบุตรคนที่ 12 ของหลวงโกชาอิศหาก และนางเลี้ยบ บินอับดุลลาห์ เกิดวันที่ 20 มกราคม พ.ศ. 2414 ที่ตำบลบางลำพูล่าง อำเภอคลองสาน จังหวัดธนบุรี ซึ่งขณะนั้นบิดาของเขาดำรงตำแหน่งล่ามมลายูที่กรมท่า ติดต่อกับต่างประเทศมีหน้าที่รับเครื่องราชบรรณาการของหัวเมืองประเทศราช บิดาของเขาจึงสนิทสนมกับสุลต่านทางมลายู
เมื่อเขาอายุ 8 ขวบ เจ้าเมืองปะลิสขอตัวไปเป็นบุตรบุญธรรม ได้เข้าเรียน ณ วัดบางลำพูล่าง จังหวัดธนบุรี หลังจากนั้นจึงได้กลับมารับราชการที่กรุงเทพมหานคร เมื่อปี พ.ศ. 2432 เป็นล่ามมลายู ต่อมาในปี พ.ศ. 2439 ได้รับยศเป็นขุนราชบริรักษ์ มณฑลปัตตานี ต่อจากนั้นเป็นนายอำเภอเบตง เป็นปลัดเมืองสตูล เป็นผู้ว่าราชการจังหวัดสตูล และเกษียณอายุราชการ ในปี พ.ศ. 2472
พระยาสมันตรัฐบุรินทร์ ได้รับเลือกตั้งเป็นสมาชิกสภาผู้แทนราษฎรคนแรกของจังหวัดสตูล เป็นรัฐมนตรีในรัฐบาลพระยาพหลพลพยุหเสนา (พจน์ พหลโยธิน) ต่อมาได้เป็นรัฐมนตรีสั่งราชการกระทรวงมหาดไทย และปี พ.ศ. 2491 ได้รับโปรดเกล้าฯ แต่งตั้งเป็นสมาชิกวุฒิสภา
พระยาสมันตรัฐบุรินทร์ ถึงแก่อนิจกรรมเมื่อวันที่ 14 กรกฎาคม พ.ศ. 2506
ซิลเบอร์ฮอร์น
ซิลเบอร์ฮอร์น (Silberhorn) คือภูเขาทรงพีระมิดบนเทือกเขาแอลป์ในรัฐแบร์น ประเทศสวิตเซอร์แลนด์ ทางตะวันตกเฉียงเหนือของเขายุงเฟราซึ่งเป็นจุดสูงสุด
ผู้พิชิตยอดเขาทางตะวันตกเฉียงเหนือได้เป็นกลุ่มแรก คือ เจมส์ จอห์น ฮอร์นบี, ทอมัส เฮนรี ฟิลพ็อต, ผู้นำทางคือคริสทีอันและอุลริช อัลเมอร์, โยฮัน บิชช็อฟ และคริสทีอัน เลาเออเนอร์ ใน ค.ศ. 1865
จดหมายของเจ. อาร์. อาร์. โทลคีน ฉบับ ค.ศ. 1968 ได้เอ่ยถึงซิลเบอร์ฮอร์นขณะพวกเขาเดินทางไปพักแรมที่นั่นใน ค.ศ. 1911 โดยเรียกยอดเขานี้ว่าเป็น "ซิลเวอร์ไทน์ (เคเล็บดิล) ในฝันของฉัน"
จอห์นนีเฮตส์แจ๊ซ
จอห์นนีเฮตส์แจ๊ซ (Johnny Hates Jazz) เป็นวงป็อปอังกฤษก่อตั้งวงในปี 1986 โดยคลาร์ก แดตช์เลอร์ (ร้อง, เปียโน) แคลวิน เฮส์ (คีย์บอร์ด) และไมค์ โนซิโต (เบส)
ประวัติ
ชื่อของวงจอห์นนีเฮตส์แจ๊ซ ตั้งมาจากเพื่อนที่เกลียดเพลงแจ๊ซ จอห์นนีเฮตส์แจ๊ซออกซิงเกิลแรกคือ "Me and My Foolish Heart" กับสังกัด RAK ในปี 1986 หลังจากหาค่ายใหญ่พวกเขาก็เข้าสังกัดเวอร์จินในปลายปี 1986
วงมีซิงเกิลเปิดตัวกับเวอร์จินคือ "Shattered Dreams" ที่กลายเป็นเพลงดังในปี 1987 ติดอันดับ 5 บนยูเคซิงเกิลส์ชาร์ต และอันดับ 2 บนชาร์ตบิลบอร์ดฮอต 100 วงมีอัลบั้มเปิดตัวชื่อ Turn Back the Clock ที่ประสบความสำเร็จ ขึ้นอันดับ 1 บนยูเคอัลบั้มส์ชาร์ต พวกเขายังมีเพลงติดท็อป 20 ในสหราชอาณาจักร 3 ซิงเกิล จากอัลบั้มคือ "I Don't Want to Be a Hero" (UK #11, US #31), "Turn Back the Clock" (UK #12), และ "Heart of Gold" (UK #19) ที่ถือเป็นซิงเกิลดังเพลงสุดท้าย ในสหรัฐอเมริกา "Hero" ติดท็อป 40 บนบิลบอร์ดฮอต 100 และยังติดท็อป 20 บนชาร์ตเอซี และแดนซ์คลับเพลย์
นักร้องนำและยังเป็นผู้เขียนเพลงหลัก คลาร์ก แดตช์เลอร์ ออกจากวงในปี 1988 และแทนที่โดยอดีตมือกีตาร์เบสวงเดอะเคียว ชื่อฟิล ทอร์แนลเลย์ ก่อนที่จะออกผลงานอัลบั้มชุดที่ 2 ชุด Tall Stories ในปี 1992 ซึ่งมีความเป็นร็อคมากขึ้นแต่ไม่ประสบความสำเร็จ จากนั้นวงได้ประสบอุบัติเหตุทางรถยนต์ ทำให้แคลวิน เฮส์ ต้องพักรักษาตัวหลายปี จนวงต้องแยกกันไปในที่สุด
ในเดือนกันยายน 2007 แคลวิน เฮส์ ประกาศว่าเขาและไมค์ โนซิโต กับนักร้องนำคนใหม่ แดนนี แซกซอน จะกลับมารวมเป็นวงจอห์นนีเฮตส์แจ๊ซอีกครั้ง โดยออกทัวร์ Here and Now Tour ที่บัตลินส์ ระหว่าง 16–19 พฤศจิกายน 2008 เป็นเวลา 4 คืน ความสำเร็จนี้ทำให้พวกเขาจะออกทัวร์ตลอดปี 2009
ซึ่งในเดือนตุลาคม 2009 คลาร์ก แดตช์เลอร์ได้ตัดสินใจกลับมาร่วมวง และทำอัลบั้มใหม่พร้อมออกทัวร์ ถึงแม้ว่าแคลวินจะออกจากวงเพื่อไปใช้ชีวิตในสหรัฐอเมริกา ในปี 2010 ก็ตาม
ซิงเกิล
หมายเหตุ:
แอ็ลเซอเฟียร์
แอ็ลเซอเฟียร์ (Elsevier; ) เป็นสำนักพิมพ์ที่มีการตีพิมพ์วารสารวิชาการ ที่เน้นผลงานในด้านการแพทย์และวิทยาศาสตร์ โดยมีวารสารที่เป็นที่นิยมได้แก่ The Lancet, Cell, หนังสือ Gray's Anatomy, รายการรวบรวมวารสาร ScienceDirect, Trends, Current Opinion และฐานข้อมูลสโกปัส บริษัทนี้เป็นส่วนหนึ่งของกลุ่มบริษัท RELX Group มีสำนักงานใหญ่ตั้งอยู่ที่อัมสเตอร์ดัม และมีสาขาอยู่ที่สหราชอาณาจักร สหรัฐอเมริกา เม็กซิโก บราซิล สเปน
แอ็ลเซอเฟียร์มีการตีพิมพ์กว่า 350,000 บทความต่อปี ในวารสาร 2,000 เล่ม โดยมีเอกสารรวบรวมกว่า 13 ล้านเรื่อง และมีการดาวน์โหลดกว่า 750 ล้านครั้งต่อปี
วัดคงคาเลียบ (จังหวัดสงขลา)
วัดคงคาเลียบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ทอม อำเภอบางกล่ำ จังหวัดสงขลา มีเนื้อที่ตั้งวัด 12 ไร่ 2 งาน 93 ตารางวา พื้นที่ตั้งวัด เป็นที่ราบรุ่ม แวดล้อมด้วยหมู่บ้านและสายน้ำ
วัดคงคาเลียบ มีนายไข่ แก้วงาม ได้ถวายที่ดินให้ หลวงพ่อเฟื่อง อินทสุวณโณ เมื่อ พ.ศ. 2487 (บ้างว่า พ.ศ. 2495) เพื่อสร้างเป็นวัดพร้อมกับอุปสมบทเป็นพระภิกษุ เมื่อหลวงพ่อเฟื่องมรณภาพ พระภิกษุไข่ก็ได้เป็นเจ้าอาวาสสืบต่อมา ตั้งเป็นวัดเมื่อวันที่ 22 ตุลาคม พ.ศ. 2516 ได้รับพระราชทานวิสุงคามสีมาเมื่อวันที่ 17 กันยายน พ.ศ. 2519